
Antifeixism e el 32 D'OCTUBRE 


A la plaça Sant Jordi prop de 200 falangistes fan apologia del genocidi 

M és de 60 furgons polidals vinguts de València, Saragossa 
i la Jonquera prenen el centre de Barcelona per limitar la 
llibertat d'expressió a l'antifeixisme durant el 32 d'octubre 

2000 persones envoltades per policia denuncien el feixisme institucional encobridor dels ultradretans. 


Barcelona.- La presència al carrer de l'an¬ 
tifeixisme enguany va estar coartada per un 
dispositiu policial de més de 60 furgons que 
tenien omnipresència al voltant de la marxa 
que va sortir de la plaça dels Països Catalans. 
Les dotacions policials, arribades des de Va¬ 
lència, Saragossa i La Jonquera varen generar 
una sensació absoluta de control i pressió 
sobre les persones que volien participar de 
l'acte. Els registres de motxiles i bosses, les 
identificacions i els catxejos varen ser una 
constant als voltants de la plaça de Sants, 
l’avinguda Sant Antoni i el carrer Tarragona. 


Tot i l'amenaçadora presència policial, prop 
de 2000 persones es varen aplegar a l'acte, 
que va transcórrer fins a la plaça Catalunya 
envoltat per aquest cinturó ordenat per la 
Delegada del Govern, Susanna Bouis, actua¬ 
ció que varen denunciar elsconvocantsde la 
manifestació amb un comunicat que es pot 
consultar a la web de l'agència de notícies 
alternativa www.liberinfo.net. El comunicat 
final llegit a la plaça Catalunya també de¬ 
nunciava «el feixisme institucional que pre¬ 
tén criminalitzar els moviments socials i 
reprimir altres formes de viure i pensar». 


M entrestant, unes 200 persones de la falange 
feien apologia del genocidi a la plaça Sant 
Jordi, vigilats per una presència policial molt 
més discreta. Al monument de Colón una 
cinquantena de membres de Democràcia 
Nacional també feien una ofrena floral. 

Protestes a la ciutat de Girona 
Girona - A la ciutat de Girona també si varen 
fer alguns actes de rebuig a la celebració his¬ 
pànica. Una concentració a la plaça Catalu¬ 
nya va reunir un centenar de persones. A 
l'acte també es va fer la lectura d'un mani¬ 
fest de suport als detinguts ara fa un any 
durant la visita de Josep Piqué a la ciutat, 
que seran jutjats properament. Un concert al 
Palau Firal també va rebutjar el dia del geno¬ 
cidi i imperialisme espanyol. 

Presència al carrer 

Cap de setmana d'actes 

Sants.- Enguany, però, el 12 d'octubre no es 
va limitar a una manifestació. Els dies 10 i 11 
d'octubre les xerrades, els passis de video, 
un multitudinari concert i un dinar popular 
van omplir de continguts el rebuig a la cel¬ 
ebració institucional de la commemoració 
d'un dia en que es va envaïr un continent i 
es varen assassinar milions de persones. 
Més d'una trentena de txiringuitos de col- 
Tectius també hi varen ser presents, a un 
parc de l’Espanya Industrial que per un dia 
no va fer honor al seu nom. 

Un camió amb la imatge del Guernika obria el pas de la manifestació. 


La revolta popular a Bolívia es converteix en massacre 


L'aixecament popular reprimit amb una massacre de desenes de morts a Bolívia 

«Que se vaya el gringo maldito!» 


Bolívia.- La veu del poble bolivià és al carrer, 
com també la seva sang. En aquest precís 
moment, en el país més pobre de Sudamèrica 
i el més ric en petroli i gas (han descobert la 
bossa de gas més gran del món) viu una 
rebel·lió popular en front d’un genocidi gov¬ 
ernamental. El conflicte ve de lluny. Bolívia, 
amb el president escollit "democràticament", 
Gonzalo Sànchez de Lozada (que amb prou 
feines sap parlar castellà, imagineu el 
quechua), és el país que pateix amb més plen- 
itut els mals del neoliberalisme. Com en l'an¬ 
tic colonialisme, els rics del món, i sobretot 
els "gringos", xuclen el petroli de la terra i la 
sang de la gent. La diferència entre rics i 
pobres és abismal i tot el que es fa des del 
govern contribueix a ampliar aquest abisme. 
La revolta començava farà un mes pel 
polèmic conflicte nacional per treure el 
petroli i el gas bolivià per un port xilè, anti¬ 
ga porta al mar de Bolivià, per portar-lo cap 
al "yanki". Les transnacionals es queden per a 
elles 300 milions de dòlars enfront els 40 
milions que es queda l’estat bolivià. El roba¬ 
tori està servit. Aquest conflicte nacional 
entre dos vells rivals (1879 Xile pren l'únic 
accés al mar de Bolívia), que indigna els més 
conservadors, es suma a la lluita de les class¬ 
es obreres, que exigeixen que el petroli es 
quedi i es refini a Bolívia. A la importància 
de la lluita de classes, s'hi uneix la lluita 
racial, d'identitat. Això vol dir la revolució 
indígena, majoritàriament camperols, del 
poble Aymara. Cansats de ser manats, 
decideixen lluitar per governar-se. 

El poble bolivià representat per dones i 
homes, nens i nenes, àvies i avis, tots units pel 
fet de ser gent humil i sobretot pobre, s'or¬ 
ganitzen en movilitzacions populars (jubilats, 
professors, policies, camperols, indígenes, 


treballadors sense terra, sindicats miners, i 
totes les dones que fan que el demà sigui 
possible). L'estratègia que segueixen és aïllar 
la capital, la Paz, tallant totes les entrades de 
combustible i menjar, exigint al govern que 
faci el que diu el poble o marxi. El poble 
parla d'un govern autista, que només es fixa 
en el que passa dins del palau i la resposta a 
les seves demandes és la violència governa¬ 
mental, el terror de l'exèrcit al carrer amb 
llibertat i impunitat pera assassinar. 

Quan tot el poble es rebel·la contra el seu 
amo, aquest decideix matar. Lozada, recolzat 
per Estats podrits, l'exèrcit, empreses pri¬ 
vades de Sta. Cruz i el 9% de la població, 
burgesos i aristòcrates (oligarques) fills i 
nebots dels genocides espanyols que fa més 
de 500 anys que maten amb total impunitat, 
tal i com ara està fent el genocida Lozada, 
titella del neoliberalisme yanki. Les amen¬ 
aces del president de "capturar y procesar a 
todo el que se haya pronunciado por la 
renuncia del presidente" han fet que el líder 
de l’oposició, Evo Morales, passi a la clan¬ 
destinitat i que un dels líders indígenes 
aymaras, Felipe Quisque, declari que davant 
l'auto-cop d'estat del president, els indí¬ 
genes governaràn Bolívia. 

La Central Obrera Boliviana ha declarat la 
vaga general. Els moviments socials parlen 
del principi d'una guerra civil que no té fron¬ 
teres pel amos del diner i té fosses i presons 
pels esclaus de les injustícies. Però el poble 
bolivià és digne i ja va demostrar la seva 
força al guanyar una batalla de la guerra 
oberta a tot el món per l'aigua. Saben què és 
vèncer quan Hugo Banzer va anul·lar la pri- 
vatització de l'aigua. El seu successor sembla 
ser pitjor. Un milionari de l'explotació de les 
mines i persones lliura d’impostos ales emp¬ 


reses i per contra vol disminuir a la meitat la 
jubilació dels treballadors. 

La repressió ratlla la de Palestina. Un exèrcit i 
policia militar utilitzen armes de guerra, 
metralletes, blindats, helicòpters disparen a 
matar en front d'un poble armat amb pedres i 
fones que lluiten per la llibertat. Els miners 
amb dinamita i la policia és la part més arma¬ 
da del poble, la majoria del cual, només di& 
posa de la seva vida davant el foc de l'estat. La 
seu del Movimiento Nacionalista Revolucio- 
nario i el de Nueva Fuerza Revolucionaria, par¬ 
tit del president i partit col·laborador, respec¬ 
tivament, van ser cremades com apadregat tot 
el centre financer de la Paz. 

La revolta que va començar a El Alto i a la Paz 
s'extén arreu del país degut a les terribles 
dimensions que està agafant el conflicte. En 
aquests moments extrems s'evidencien la 
manipulació i mentides dels mitjans de 
comunicació, així com la veritable funció de 
l’exèrcit, matar la seva pròpia gent. Pobres 
lluitant contra pobres. Tots demanen el cap 
de Sànchez de Lozada, "el gringo", al que 
acusen d'ofegar amb sang a Bolívia per afa¬ 
vorir el projecte d'exportació degasalsEEUU. 
És tal la matança que fins i tot la federació de 
periodistes convoca a les movilitzacions de 
tota Bolívia per parar el genocidi. 

Defensa dels Espais Naturals 


Exit en la ¥ trobada d'entitats i plataformes 
en defensa del territori dels Països Catalans 

Segons un informe de l'Agència Europea del Medi Ambient, els Països Catalans són una 
de les guatre regions d'Europa gue pateixen un maior impacte sobre el territori 


Convoquen a manifestar-se contra 
LES AGRESSIONS AL TERRITORI EL 19-0 


Continuen els desallotjaments per "via ràpida" mafiosa 


Figueres/Alt Empordà.- El passat cap de set¬ 
mana es va celebrar a Figueres la primera 
trobada d’entitats i plataformes en defensa 
del territori dels Països Catalans, amb la par¬ 
ticipació massiva de 400 persones, per- 
tanyents a més d'una seixantena de col·lec¬ 
tius i plataformes. A les jornades es va dura 
terme un intercanvi d'experiències sobre 
organització i es van debatre temàtiques tals 
com la planificació territorial, les grans 
infrastructures, els espais no urbans a con¬ 
servar i dinamitzar, la gestió de residus i una 
valoració de com afecten les polítiques 
internacionals al territori. Aquesta trobada 
surt arrel de la multitud de plataformes, 


d'àmbit sobretot comarcal, que s'han creat 
els darrers dos anys amb l’objectiu de plan¬ 
tar cara als projectes que amenacen el terri¬ 
tori. Col·lectius que plantegen la necessitat 
d'una alternativa urgent i real al model 
urbanístic imperant que segueix les direc¬ 
trius de l’especulació. Les jornades van 
acabar amb la Declaració de Figueres, unes 
conclusions on s'alerta del desgavell que el 
model socio-econòmic imperant està com¬ 
portant tan a nivell econòmic, social, com 
ambiental. Es denuncia que l'especulació i la 
permissivitat en l'incompliment de la nor¬ 
mativa ambiental són les principals causants 
de l'agressió que pateix la natura. 


Ja hi ha x data pel judici a Josep Sabaté 

Ultimes noticies sobre el 
moviment antitransvassista 


Terres de l'Ebre.- El 22 de novembre és la nova 
data per a la celebració del judici a Josep 
Sabaté, membre de Jovens en defensa de 
l’Ebre. El judici s'aplaçà el 25 de setembre ja 
que FSancho, el que fins aquesta darrera set¬ 
mana era delegat del govern de la Generalitat 
a les terres de l'Ebre, no es presentà el dia de 
la vista. La fiscalia va considerar a Sancho 
com un testimoni essencial per a realitzar el 
judici i va demanar aplaçar-lo. Sancho la set¬ 
mana passada va presentar-se a jutjats i sense 
donar cap explicació de per que no es pre¬ 
sentà el dia en que estava citat, va preguntar 
quines possibilitats de pagament tenia per a 
liquidar la multa de 30 0 0 Euros que la jutges¬ 
sa li imposà per la seva incompareixença. La 
Plataforma en defensa de l'Ebre i els Jóvens 
tenen previst tornar a convocar mobilitza¬ 
cions el dia del judici. 

Tècnics de la Comissió Europea adverteixen 
que el Delta de l’Ebre és en perill 
Segons les declaracions dels tècnics euro¬ 
peus, el Delta corre perill pel progressiu 


enfonsament, perquè els sediments resten 
als embassaments i no arriben al Delta. Però 
encara no es pot assegurar que la UE negui 
el finançament al PHN. El dijous 16, la 
Comissió es reuneix amb representants del 
govern espanyol, l'aragonès, plataformes 
contra el PHN i entitats ecologistes, per par¬ 
lar del cabal del riu i el règim fluvial neces¬ 
sari per a no malmetre l'equilibri ecològic. 
La UE considera aquesta reunió com l'última 
fase abans de prendre una decisió sobre el 
finançament del PHN. La setmana passada la 
comissària europea de Medi Ambient, 
M argot Wallstrom, es va reunir amb el pres¬ 
ident de la Generalitat Valenciana, Francesc 
Camps, i del govern de Múrcia, Ramon Luis 
Valcàrcel. Mentre a Europa sembla que no 
bufen bons vents pel PHN, Camps i Valcàrcel 
han anat avui per reunir-se amb Javier 
Arenas, vice-president segon del govern 
espanyol. Arenas ha garantit l’execució del 
PHN i ha desqualificat els qui se n’oposen. 

Es crea una assem- Enderrocs mafiosos a Can Cellerot i 
blea per coordinar el Casal Popular 0 nze de Setembre 


La Declaració també rebutja les contínues 
pressions i amenaces que pateixen els ecol¬ 
ogistes, sobretot al món rural. A tot això 
s’exigeix que, per començar, s'apliqui la legis¬ 
lació vigent sobre els espais naturals, un pla 
de gestió integral del litoral i una planifi¬ 
cació econòmica que aposti per la diversifi¬ 
cació davant l'insostenible monocultiu turís¬ 
tic. A més, la necessitat d'un model de 
mobilitat que minimitzi l'ocupació del terri¬ 
tori, una nova cultura de l'aigua i la retirada 
del Pla Hidrològic Nacional. 

Contra-lnfos +Entitats i plataformes en 

Manifestació a Girona el 19 

D'OCTUBRE A LES 12 DEL MIGDIA 

Prou 

agressions 
al territori 

Lloc: Al Pont de Pedra 
Convoca: Assemblea en defensa 
de lesTerres nordorientals 


blea per coordinar 
forees a les terres 
nord-orientals 

Terres Nord-Orientals.- Aprofitant l'èxit de 
la manifestació de Perpinyà del passat 31de 
maig i del suport que ens dóna el Manifest 
de Llagostera, s'ha creat l'Assemblea en 
Defensa de les Terres Nord-orientals per 
reactivar conjuntament les diverses línies 
de moviments ecologistes i socials en els 
territoris inmediatament afectats pels pro¬ 
jectes de grans infraestructures previstes 
pel govern que no tenen en consideració, 
de cap manera, les opinions i els interessos 
dels i les ciutadanes sinó directament els 
beneficis econòmics dels especuladors i de 
les empreses multinacionals. Aquest movi¬ 
ment rebutja el progrés mal entès i no 
sostenible que hipoteca el futur del planeta 
i de les noves generacions. Creu necessari el 
respecte al medi ambient amb una nova 
cultura de l’energia que ens faci sortir de 
l’era nuclear i valori l'ús d'energies netes i 
renovables perquè un patrimoni natural i 
historicocultural com el que posseïm no 
pot caure en la desfeta que ha patit i pateix. 
És per això que l'Assemblea en Defensa de 
les Terres Nord-orientals convoca a una 
Manifestació a Girona el proper 19 d'oc¬ 
tubre a les 12 al pont de Pedra. 

Assemblea en defensa de les terres 
nord-orientals+Contra-lnfos 7/10/ 03 


Rebuig a l'especulació a Ciutat Vella 


Ciutat Vella/Barcelona.- El passat dimarts 
dia 7 d'octubre, la Plataforma Veïnal contra 
l'Especulació a Ciutat Vella va convocar una 
concentració a les 19.30h davant de la seu 
del Districte al carrer Bonsuccés. A l'hora de 
la convocatòria hi havia una cinquantena de 
veïns provinents dels diferents punts del 
barri afectats per processos especulatius, 
com el Forat de la Vergonya, l'illa Robadors, 
piscines Folch i Torres, el carrer Carabassa, el 
carrer Joaquim Costa, entre altres. Amb la 
pancarta de "Prou repressió als moviments 
veïnals" es volia denunciar, per una banda, 
els plans urbanístics de l'Ajuntament i 


Catalunya.- Els propietaris aprofiten les 
absències d'okupes per enviar empreses d'en¬ 
derrocs a les cases i deixar-les inhabitables, 
estalviant-se el procés judicial. Això és el que 
va succeir amb els centres socials okupats de 
Can Cellerot (Vilafranca del Penedès) i amb el 
Casal Popular Onze de Setembre (Sant 
Andreu); ambdós, el dia 1 d'octubre. Can 
Cellerot ha estat okupat durant tres anys i ha 
servit per centenars d'actes, com a espai per 
col·lectius i com a centre social de la comar¬ 
ca. El Casal Popular llde Setembre fou oku¬ 
pat a finals d'agost del 2002 i era espai de 
reunió de diferents col·lectius a banda de 
participar a diferents actes com les festes 
alternatives. Seguint aquesta via, resulta pràc¬ 
ticament impossible demanar responsabili¬ 
tats, ja que les cases no tenen processos judi¬ 
cials oberts. En els dos enderrocs, va quedar 
tot el material i objectes de valor sota les 
runes. Aquest procediment ha comptat amb 
el vist-i-plau de les autoritats. En el cas de 
Can Cellerot es va produir l’enderroc de la 
teulada de la nau, amb l’excusa de que el ter¬ 
reny urbanitzat quedava dins l'àrea per on ha 
de passar el projecte del TGV. El dissabte 11 
d’octubre a Vilafranca del Penedès es va fer 


una manifestació per denunciar l'actuació de 
les excavadores. Prop de 300 persones van 
recórrer els carrers de la vila, tot desplegant 
una pancarta des del balcó de l'ajuntament. 
Cercavila a Sant Andreu 
El mateix dia de l'enderroc una vuitantena 
de persones varen anar fins al Casal Onze de 
Setembre, d'on varen treure d'entre la runa 
algunes pertinences i objectes, mentre els 
vigilaven alguns policies de paisà. L'endemà 
un centenar de persones varen participar 
d’una manifestació que va passar pel casal, 
per recollir runa i portar-la fins a la seu del 
districte on en aquells moments s'hi estava 
fent una sessió plenària. Es va abocar sobre 
la taula on es trobava el regidor Jordi Hereu, 
la gerent Glòria Figuerola i el secretari tèc¬ 
nic Sergi Pujalte. Desdel districte es va igno¬ 
rar les demandes i exigències sobre la seva 
culpabilitat en l'enderroc, ja que aquest va 
ser permès per escrit per ordre consistorial. 
Els veïns i veïnes de Sant Andreu de Palomar 
ja s'havien queixat durant l'enderroc a la 
Guàrdia Urbana pel soroll que feien a aque¬ 
lles hores de la matinada, i el Districte va 
contestar que se seguís enderrocant. 

Focivesa, i per l'altre, el tractament policial i 
repressiu que se li està donant a la qüestió 
de les lluites veïnals. 

Una delegació dels diferents punts del barri 
va pujar a parlar amb el nou regidor del dis¬ 
tricte, que ha près el relleu de la ja conegu¬ 
da Katy Carreras, i a exposar-li les seves 
reivindicacions. El regidor es va comprome¬ 
tre a resoldre la qüestió entorn al Forat de la 
Vergonya i de la persecució policial que 
estan patint alguns dels integrants dels 
col·lectius de veïns i veïnes. 

Plataforma Veïnal Contra l'Especulació a 
Ciutat Vella +Contra-lnfos 14/10/ 03 


Judici a 32 participants del 
centre social Kork-lll de Terrassa 

Terrassa/ Vallès Occidental- El Kasal Okupat Revolucionàri i Kombatiu (KORK-III) es va 
okupar el 27 de Setembre del 1998 pels col·lectius Acció Autònoma i Dones Anti-Sistema, 
com també per membres de l'assamblea d'okupes de Terrassa. El va desallotjar nou mesos 
després, el 17 de juny del 1999, una multitudinària dotació d'antidisturbis de la policia 
nazional, detenint a 32 persones que es trobaven en aquell moment dins l'edifici. Després 
d’estar el nostre cas uns anys donant voltes d’un jutjat a l’altre, la fiscalia el va investigar i 
ens va posar els càrrecs de: Usurpació, Desordres, Atemptat contra l’Autoritat, Danys i una 
Falta a l’Ordre Públic. La suma d'aquests càrrecs suposa una pena de cinc anys de presó 
per a cada una de les 32 persones encausades. El jutge ja ha posat data pel judici que es 
celebrarà, el DILLUNS 24 DE NOVEMBRE A LES 10 DEL MATÍ. 

L'assemblea de detinguts i detingudes del KORK-III estem fent una crida al major nombre 
de gent possible per la MANIFESTACIÓ que s'ha convocat el DISSABTE 22 DE NOVEM BRE, 
A LES 19 HORES, DAVANT L’AJUNTAMENT DE TERRASSA. Se'nsfa imprescindible la vostra 
solidaritat i col·laboració per evitar l'empresonament de 32 persones, que fan de la seva 
quotidianitat una lluita constant contra les injustícies i desigualtats que genera aquest sis¬ 
tema de vida i aquest mal repartiment de les riqueses que ens han imposat. Per més infor¬ 
mació <kork32@terrassa.vilaweb.com> 

Assemblea de detinguts i detingudes del KORK-III 14/10/ 03 



Independentisme 


Atacs feixistes al Vallès 


Judici contra 7 
independentistes 
detinguts la diada de 
Sant Jordi de l'any 3997 

Barcelona.- El proper 21d'octubre a la sala 
Penal n Q 6 dels Jutjats de Barcelona, tindrà 
lloc el judici contra 7 de les 8 persones que 
van ser detingudes durant la manifestació 
de la diada de St.Jordi de l'any 1997. En total 
el fiscal els hi demana 35 anys de presó per 
manifestació il.licita, desordres, atemptat a 
l’autoritat, agressions etc. Avui dimarts els 
mateixos encausats, i Alerta Solidària han 
convocat a la prensa per explicar els fets 
ocorreguts ara fa més de sis anys i el seguit 
d’actes que s'estan duent a terme i que 
clouran davant dels jutjats en concentració 
el mateix dia del judici a les 10:00h del matí, 
us hi esperem atots i totes. 

Invasió cl’lraq: 

la massacre continua 


6125 

CIVILS IRAQUIAN S ASSASSINATS DES DEL 20 DE MARÇ 

Ï42 

MILITARS DE LA COALICIÓ INVASORA MORTS 
DURANT L’OPERACIÓ D’ASSALT DE L’IrAQ 

178 

SOLDATS DE LA COALICIÓ INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(4 durant l'última setmana) 


Agressió feixista al casal La Guitza 
a Sant Cugat del Vallès 

La Coordinadora Antifeixista del Vallès convoca una roda de premsa 

Sant Cugat/ Vallès Occidental - El passat 9 d'octubre al matí, uns desconeguts van intentar 
cremar el Casal Popular La Guitza, calant foc a una de les finestres. El foc va afectar a tota 
la finestra i la persiana, apart del mobiliari intern que era prop de la porta. Aquesta agres¬ 
sió s'engloba dins l'escalada d'agressions a col·lectius i locals del Vallès que s'han produït en 
els darrers dos mesos. La Coordinadora Antifeixista del Vallès continua alertant de la 
impunitat i l'elevada freqüència amb què es donen casos d'agressions feixistes. A més, 
denuncia la resposta emesa pel Consell Comarcal del Vallès Occidental que ha conclòs que 
calien dispositius policials més forts per a fer front a aquests casos. La mateixa 
Coordinadora ha convocat una roda de premsa pel proper divendres dia 17 a les 19.00 al 
Col·legi de Periodistes a Barcelona. Per adhesions al manifest contra el feixisme al Vallès: 
<adhesions@correu.vilaweb.com> Contra-lnfos -fCoordinadora 

Antifeixista del Vallès 14/10/ 03 

Nova i massiva concentració a 
Sabadell contra la violència policial 

Sabadell/ Vallès Occidental- Diumenge 12,2.000 persones van tornar a manifestar-se, fent 
un quart d'hora de silenci i una cassolada, per tornar a reclamar l'absolució dels 11 
detinguts en la brutal càrrega policial del passat 27 de setembre. En la concentració, els 
manifestants van tornar a demanar, com ja van fer el passat 5 d'octubre, la dimissió del 
regidor de Via Pública, Paco Bustos, i a més la del de Recursos Humans, Josep Ayuso, per 
la seva presència en la càrrega policial i en les agressions als detinguts. Les concentracions 
continuaran cada diumenge fins el proper Ple M unicipal previst pel proper 29 d’octubre. 

Contra-lnfos 14/10/ 03 


Alliberament animal 


Acció per l'alliberament animal a Nafarroa 

Tulebras/ Nafarroa.- "La nit del dilluns 22 de Setembre es van alliberar entre 250 - 300 conills 
a una granja de Tulebras (N avarra), destinats a l'absurda i cruel indústria de la vivisecció. En les 
naus podien veures amuntegats des de cries fins conills de gran envergadurafuns 5kg)i a l’hora 
del seu alliberament es va procurar treure aquells que podien valer-se per si mateixos en un 
espai natural al que van ser conduïts. El temps transcorregut fins que van ser trets de les seves 
gàbies va ser d'ih i mitja. Posteriorment es van realitzar pintades (VIVISECCIÓ: FRAU CIENTÍF¬ 
IC I M ORAL, VIVISECCIÓ =TO RTURA, F.LA. HABITI THAN WORDS). Aquesta acció va dedicada 
a DAVE BLENKINSHOP (Pres anglès tancat per l'alliberament animal) i als conills que romanen 
en captivitat a la espera del bisturí o algú que els alliberí." Comando Tulebras 30/ 9/ 03 


Continua eliudici polític al tribunal d'excepció de Madrid 

Butlletí setmanal 

Oontra-Infos 

Llibertat Laura, Zígor i Diego 

]9 d'octubre a les 12 del migdia a la placa Goya de Barcelona 

tel: 93.442.62.53 

CORREU electrònic: 
«zitzania@sindominio.net» 

Homenatge a Digna Ochoa 

Convoca: Col·lectiu de Solidaritat Zapatista de Barcelona 


F’ro testes veïnals 


Salvem les valls de la Garrotxa 


Segueixen els talls de 

TRÀNSIT A L'EIX DEL LLOBREGAT 

Un miler de 
persones munten 
un"peatge" per 
reivindicar el 
desdoblament 

Cal Vidal/ El Berguedà.- Un miler de person¬ 
es es va aplegar com en darrers diumenges, 
a l’alçada de Cal Vidal, a la carretera C-16 per 
protestar pel nou traçat que vol executar la 
Generalitat a l’eix del Llobregat. El lema de 
la protesta, del diumenge 12, va ser "Senyor 
Mas, acati el mandat del Parlament", s'ha de 
dir que tots els partits excepte el de CiU van 
aprovar una proposició no de llei que insta 
el govern a desdoblar la carretera actual, tot 
i això el govern de la Generalitat no en fa cas 
i obta per a obrir un traçat d'1'1 Kms més 
llarg i que malmetrà alguns paratges que per 
ara es mantenen gairebé intactes. La con¬ 
centració va provocar uns dos Kms de cua ja 
que els i les manifestants van simular un 
peatge on un "Pujol" repartia monedes de 
20 cms, als vehicles que anaven passant, tot 
representant el increment de despesa que 
hauran de fer els i les conductores si s'exe¬ 
cuta l'obra. Les mobilitzacions seguiran si el 
govern no canvia de postura, ara la Plata¬ 
forma Prodesdoblament ha canviat la seva 
estratègia de denúncia i d'aquí quinze dies 
ha convocat una manifestació pels carrers 
de Berga. Contra-lnfos 13/10/ 03 


L'Audiència de Girona arxiva una denúncia 
sobre l'eix Vic-0 lot de Salvem les Valls 

Girona.- L'Audiència de Girona ha desestimat el recurs que havia presentat l’entitat Salvem les 
Valls contra les prospeccions que havia fet el Departament de Carreteres al maig del 2001a 
la Vall d'en Bas i Sant Pere de Torelló per preparar la construcció del túnel de Bracons. 
L'Audiència arxiva la causa perquè ha considerat que l'actuació de la Generalitat no compor¬ 
tava «conducta de delicte ambiental». En la resolució de l'Audiència de Girona esconclou que 
«no hi ha indicis de conducta de delicte ambiental en els sondejos de la direcció general de 
Carreteres». Amb aquest argument s'arxiva la denúncia penal que havia obert. De fet la denún¬ 
cia es dirigia contra el director general de Carreteres, Jordi Follia, que en les seves declara¬ 
cions davant el jutjat sempre havia defensat «l'absoluta legalitat» dels sondejos. La decisió de 
l'Audiència és ferma i ratifica una primera resolució del jutjat número 1 d'O lot, que ja havia 
decidit desestimar la denúncia del grup ecologista. El delegat del govern, Carles Llorens, ja 
s'esperava la decisió judicial «perquè crèiem que la denúncia era desmesurada» i considera 
que l'actuació judicial «posa les coses al seu lloc». Salvem les Valls té ara per via judicial un 
contenciós contra el projecte de l'eix Vic-0 lot i una petició per aturar les obres. 

Salvem les Valls +Contra-lnfos 14/10/ 03 

^ssL'oratge de la setmana vinent 



Una gota freda centrada sobre el mediterrani occidental generarà una situació de pluges molt fortes 
amb inundacions a moltes zones properes a rius i rierols. Les pluges més fortes seran al sud de 
Catalunya. A Barcelona pot ploure molt fort el dimecres 15 i ruixats divendres 17 i dilluns 20. 





















































